Hussmett

Hussmett (Troglodytes aedon) er en liten sangfugl (Passeri) i gjerdesmettfamilien (Troglodytidae), der arten inngår som én av 18 arter i slekten Troglodytes. Leveområdet strekker seg fra det sørlig Canada i nord ned mot Tehuantepeceidet i Oaxaca i Mexico i sør. Arten finnes i de fleste forstadsområdene og områder med bosetning, og den er ofte den mest vanlige av gjerdesmettene.

 Taksonomi 
Hussmett har hatt en vanskelig og kompleks taksonomi, oppdelt som klader med underarter. Noen av disse kladene har blitt løftet til selvstendige arter, ifølge Birds of the World. De fem siste vises med norsk navnebeskrivelse i parentes i inndelingen, fordi disse artene ikke har fått noe offisielt norsk navn enda. Fra før av er også både cozumelsmett (T. beani) og falklandssmett (T. cobbi) blitt løftet ut av hussmett-komplekset som selvstendige arter.

Arten deles fortsatt inn i to klader; vanlig hussmett og brunstrupesmett, som hver igjen inkluderer henholdsvis tre og fire underarter. Noen har imidlertid også betraktet brunstrupesmett som en selvstendig art (T. brunneicollis), men nyere forskning støtter ikke en slik splittelse.

 Biologi 
Voksne hussmetter blir cirka  lange og veier omkring . Utseende varierer sterkt, avhengig av underart. Oversida kan være alt fra kjedelig gråbrun til rik rødbrun, og undersida spenner fra brun, over brungul og bleik grå, til helt hvit. Alle underarter har mørke tverrstriper på vinger og hale, og noen også på kroppsidene. Alle underarter har dessuten en svak øyering og øyebryn. Nebbet er langt, smalt med mørkt overnebb, og et gulaktig eller bleikgrått undernebb, svart på spissen. Beina er rosa eller grå. Den korte halen er vanligvis reist opp. 

En hører ofte den kraftige, boblende sangen i hekkesesongen, men sjelden etterpå. Det er markerte geografiske variasjoner i sang, men noe mer moderat enn det variasjonen i utseende skulle tilsi. Fugler lengst sør har likevel sang som skiller seg markant fra de lengst nord.

I det østre- og midtvestlige Nord-Amerika er arten kjent for å forekomme hovedsakelig ved eller nær kantene av løvskoger og i åpne skogområder — for eksempel i skogkledde sumper, nybrent mark, savanner, byparker og boligområder med trær. På de vestlige slettene finnes den utelukkende i skogkledde områder rundt vann, eller på gårdsplasser eller boligområder med trær og busker. I de vestlige åsene og fjellene finnes den i løvskoger eller blandede løv- og bartrær i ripariske områder i canyoner, i åpne parklandskap med gullfuru (Pinus ponderosa) og douglasgran (Pseudotsuga menziesii), i piñoneiner (Juniperus), eik og valnøtt (Juglans) skoger, i osp (Populus) lunder opp til {{formatnum:3000 meter}} eller mer over havet, og ved kantene eller i områder som er avvirket eller tynnet i tettere montane bartrær. Generelt fraværende i modne, ikke-uttynnede bartrær over kontinentet.

 Inndeling 
Inndelingen følger HBW Alive og er i henhold til Kroodsma & Brewer (2020). Eventuelle norske navn i parentes er uavklarte.

 Passeriformes, spurvefugler
 Passeri, sangfugler
 Passerida
 Certhioidea
 Tichodromidae, murkryperfamilien 
 Sittidae, spettmeisfamilien
 Salpornithidae, greinkryperfamilien
 Certhiidae, trekryperfamilien
 Polioptilidae, myggsmettfamilien
 Troglodytidae, gjerdesmettfamilien
 Troglodytes
 T. aedon, hussmett, utbredt i Nord-Amerika
 gr. aedon, vanlig hussmett
 T. a parkmanii, 
 T. a aedon, nominatformen
 T. a baldwini , 
 gr. brunneicollis, brunstrupesmett
 T. a cahooni, 
 T. a brunneicollis, 
 T. a compositus, 
 T. a nitidus, 
 T. beani, cozumelsmett
 T. martinicensis, (kalinagosmett)
 T. mesoleucus, (sanktluciasmett)
 T. musicus, (sanktvincentsmett)
 T. grenadensis, (grenadasmett)
 T. musculus, (sørhussmett)
 T. cobbi, falklandssmett
 T. sissonii, socorrosmett
 T. tanneri, clarionsmett
 T. rufociliatus, rustbrynsmett
 T. ochraceus, okersmett
 T. solstitialis, andessmett
 T. monticola, santamartasmett
 T. rufulus, tepuismett
 T. troglodytes, gjerdesmett
 T. pacificus, barsmett
 T. hiemalis, vintersmett

 Referanser 
Johnson, L. S. (2024). Northern House Wren (Troglodytes aedon), version 1.1. In Birds of the World (B. K. Keeney, A. F. Poole, M. G. Smith, and S. M. Billerman, Editors). Cornell Lab of Ornithology, Ithaca, NY, USA. https://doi.org/10.2173/bow.houwre.01.1

Klicka, J., K. Epperly, B. T. Smith, G. M. Spellman, J. A. Chaves, P. Escalante, C. C. Witt, R. Canales-del-Castillo, and R. M. Zink (2023). Lineage diversity in a widely distributed New World passerine bird, the House Wren. Ornithology 140:1–13.

Kroodsma, D. & Brewer, D. (2020). Wrens (Troglodytidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/52315 on 31 January 2020).

Oberholser, H. C. (1934). A revision of the North American house wrens. Ohio Journal of Science 34:86-96.

Winkler, D. W., S. M. Billerman, and I. J. Lovette (2020). Wrens (Troglodytidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.troglo1.01

 Eksterne lenker 

Kategori:Gjerdesmetter
Kategori:Fugler formelt beskrevet i 1809
Kategori:Livskraftige arter på IUCNs rødliste
Kategori:Dyr formelt beskrevet av Louis Jean Pierre Vieillot
Kategori:Nord-Amerikas fugler